Notum sit omnibus futuris et presentibus quod ego Guichardus, nepos Raimundi decani ecclesie Cabilonis, do Deo et sancte Marie de Firmitate et monachis ejusdem loci unam peciam terre quam calumpniabam in cundamina, de parte montis Solvini, et quicquid calumpniabam in Aimone et Johanne, fratre ejus, qui fuerunt filii Amici. Habui tamen inde XXXta solidos. Hujus rei testes: Galterius, Cabilonis episcopus, Bartholomeus, abbas Firmitatis, Bernardus de Sala, monachus, avunculus meus.